## Rješenje kojim se Kreditnoj instituciji Karlovačka banka d.d., Karlovac, na neodređeno vrijeme izdaje prethodna suglasnost o udovoljavanju uvjetima za pružanje investicijskih usluga i obavljanje investicijskih aktivnosti i s njima povezanih pomoćnih usluga

### NN 32/2010 (12.3.2010.), Rješenje kojim se Kreditnoj instituciji Karlovačka banka d.d., Karlovac, na neodređeno vrijeme izdaje prethodna suglasnost o udovoljavanju uvjetima za pružanje investicijskih usluga i obavljanje investicijskih aktivnosti i s njima povezanih pomoćnih usluga

HRVATSKA AGENCIJA ZA NADZOR FINANCIJSKIH USLUGA

768

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 16. stavak 3. i članka 588. stavak 5. i 6. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, u predmetu izdavanja prethodne suglasnosti kreditnoj instituciji Karlovačka banka d.d., Karlovac, Ivana Gorana Kovačića 1, o udovoljavanju uvjetima za pružanje investicijskih usluga i obavljanje investicijskih aktivnosti i s njima povezanih pomoćnih usluga sukladno Zakonu o tržištu kapitala, na sjednici održanoj 25. veljače 2010. godine donijela je

RJEŠENJE

1. Kreditnoj instituciji Karlovačka banka d.d., Karlovac, Ivana Gorana Kovačića 1, na neodređeno vrijeme izdaje se prethodna suglasnost o udovoljavanju uvjetima za pružanje investicijskih usluga i obavljanje investicijskih aktivnosti i s njima povezanih pomoćnih usluga iz članka 5. stavak 1. točka 2., 3., 5. i stavak 2. točka 1. i 2. Zakona o tržištu kapitala, i to:

– izvršavanje naloga za račun klijenta,

– trgovanje za vlastiti račun,

– investicijsko savjetovanje,

– pohrana i administriranje financijskih instrumenata za račun klijenata, uključujući i poslove skrbništva i s tim povezane usluge, kao na primjer upravljanje novčanim sredstvima, odnosno instrumentima osiguranja,

– davanje kredita ili zajma ulagatelju kako bi mu se omogućilo zaključenje transakcije s jednim ili više financijskih instrumenata, ako je u transakciju uključeno društvo koje odobrava zajam ili kredit.

2. Prethodna suglasnost o udovoljavanju uvjetima za pružanje investicijskih usluga i obavljanje investicijskih aktivnosti iz točke 1. izreke ovog rješenja odnosi se na financijske instrumente iz članka 3. stavak 1. točka 2. podtočka a., b. i c. Zakona o tržištu kapitala.

3. Kreditna institucija Karlovačka banka d.d., Karlovac, Ivana Gorana Kovačića 1, ovlaštena je držati novac i financijske instrumente klijenta.

4. Kreditnoj instituciji Karlovačka banka d.d., Karlovac, Ivana Gorana Kovačića 1, oduzima se dozvola za obavljanje poslova s vrijednosnim papirima iz članka 34. stavak 1. točka 5. i 6. Zakona o tržištu vrijednosnih papira, izdana temeljem rješenja Komisije za vrijednosne papire Republike Hrvatske od 24. ožujka 2003. godine te dozvola za obavljanje poslova s vrijednosnim papirima iz članka 34. stavak 1. točka 3. Zakona o tržištu vrijednosnih papira, izdana temeljem rješenja Komisije za vrijednosne papire Republike Hrvatske od 21. srpnja 2006. godine.

5. Kreditna institucija Karlovačka banka d.d., Karlovac, Ivana Gorana Kovačića 1, ponovni zahtjev za izdavanje prethodne suglasnosti za pružanje investicijske usluge i obavljanje investicijske aktivnosti iz članka 5. stavak 1. točka 4., 6. i 7. Zakona o tržištu kapitala, ne može podnijeti prije proteka roka od jedne godine od dana oduzimanja dozvole.

6. Ovo rješenje upisuje se u Registar društava ovlaštenih pružati investicijske usluge i obavljati investicijske aktivnosti, koji vodi Hrvatska agencija za nadzor financijskih usluga, pod rednim brojem 91.

7. Izreka ovog rješenja objavit će se u »Narodnim novinama«.

Klasa: UP/I-451-04/09-03/35
Urbroj: 326-111/10-10
Zagreb, 25. veljače 2010.

Zamjenik predsjednika Uprave
Ivo Šulenta, v. r.

Rješenje, NN 32/2010-768